cyanic-selkie/wikianc huggingface dataset:
Harry S. Truman
Forseti Bandaríkjanna (1945–1953)
thumb|right|Truman var með frægt skilti með letrinu „The Buck Stops Here“ á skrifborði sínu. Með því var átt við að hér yrði ábyrgðin öxluð. Ári eftir kosningaósigurinn 1946 kynnti Truman til sögunnar áætlanir Bandaríkjanna um aðstoð við erlend ríki. Annar hluti áætlunarinnar kallaðist Truman-kenningin, sem gekk út á að Bandaríkin yrðu að koma í veg fyrir að kommúnismi breiddist til Tyrklands og Grikklands. Hinn hlutinn kallaðist Marshallaðstoðin, í höfuðið á George Marshall utanríkisráðherra, og fólst í fjárframlögum til Evrópuríkja til að stuðla að enduruppbyggingu Evrópu eftir eyðileggingu styrjaldarinnar. Með þessum aðgerðum Bandaríkjastjórnar þótti felast viðurkenning á að Bandaríkin ættu nú í „köldu stríði“ við Sovétríkin, sem voru farin að seilast til áhrifa víðs vegar um Evrópu.
Truman var vinveittur mannréttindabaráttu bandarískra blökkumanna og hlynntur afléttingu á kynþáttaaðskilnaði í suðurríkjum Bandaríkjanna. Sem forseti lét Truman nema úr gildi lög um kosningaskatta og önnur lög sem skertu atvinnu- og stjórnmálaréttindi blökkumanna. Stuðningur hans við réttindi blökkumanna reitti íhaldsvæng Demókrata í suðurríkjunum, svokallaða Dixie-krata, verulega til reiði og olli því að dixiekratar með Strom Thurmond í broddi fylkingar klufu sig úr Demókrataflokknum og buðu Thurmond sjálfstætt fram í forsetakosningum ársins 1948 til þess að tryggja ósigur Trumans.
Helsti andstæðingur Trumans í forsetakosningunum 1948 var Thomas E. Dewey, fylkisstjóri New York úr Repúblikanaflokknum. Vegna klofnings meðal Demókrata, spennu í utanríkismálum og persónulegra óvinsælda Trumans var almennt búist við því að Truman myndi tapa endurkjöri og að Dewey yrði næsti forseti Bandaríkjanna. Vegna sigurvissu sinnar rak Dewey máttlitla kosningabaráttu þar sem aðaláherslan var einfaldlega lögð á að koma Demókrötum frá völdum. Truman fór aftur á móti í langt kosningaferðalag um öll Bandaríkin þar sem forsetinn flutti fjölda kosningaræða fyrir þúsundum kjósenda og gagnrýndi Repúblikana fyrir aðgerðaleysi og einangrunarhyggju. Þar sem skoðanakannanir og almenningsálit bentu eindregið til ósigurs Trumans kom það öllum í opna skjöldu í kosningunum þann 2. nóvember 1948 þegar Truman vann endurkjör með um tveggja milljóna atkvæða forskoti á Dewey. Í aðdraganda kosninganna höfðu sigurlíkur Trumans verið taldar svo litlar að dagblaðið The Chicago Tribune var þegar búið að prenta útgáfu með forsíðufyrirsögninni „Dewey sigrar Truman“ (e. Dewey Defeats Truman) áður en lokatölurnar lágu fyrir. Sigur Trumans var einn óvæntasti kosningasigur bandarískrar stjórnmálasögu og ranga forsíðufyrirsögnin (sem komst í hendur Trumans við mikla kátínu hans) er talin táknræn fyrir skeikulleika skoðanakannana.
Kóreustríðið
Á seinna kjörtímabili Trumans hófst Kóreustríðið þegar kommúnísk stjórn Norður-Kóreu réðst inn í Suður-Kóreu þann 25. júní 1950. Almenningur í Bandaríkjunum var þegar uggandi yfir útbreiðslu kommúnisma þar sem kommúnistar höfðu nýlega rænt völdum í Tékkóslóvakíu, Sovétmenn höfðu einangrað Berlín og her þjóðernissinna hafði tapað gegn kommúnistum í kínversku borgarastyrjöldinni. Truman var fljótur að senda bandaríska hermenn til Kóreu til að sporna við framrás kommúnista til suðurs með samþykki Öryggisráðs Sameinuðu þjóðanna.
Að lokinni forsetatíð
Árið 1951 samþykkti Bandaríkjaþing viðauka við stjórnarskrána sem meinaði forsetanum að sitja lengur í embætti en tvö kjörtímabil. Þessi stjórnarskrárbreyting náði þó ekki til sitjandi forseta og því hefði Truman getað boðið sig fram til þriðja kjörtímabils í kosningunum 1952. Truman ákvað hins vegar að bjóða sig ekki fram aftur og studdi þess í stað Adlai Stevenson sem frambjóðanda Demókrataflokksins.
Eftir að forsetatíð Trumans lauk flutti hann ásamt konu sinni til æskuslóða þeirra í Independence í Missouri. Truman lét lítið fyrir sér fara á eftirlaunaárum sínum en vann að ritstörfum og tjáði sig stundum um málefni líðandi stjórnar í blaðagreinum.
Truman var einkar óvinsæll forseti þegar hann lét af embætti og var á þeim tíma gjarnan talinn með verstu forsetum Bandaríkjanna. Orðstír hans hefur batnað verulega í seinni tíð og nú telja margir fræðimenn hann gjarnan með bestu forsetum landsins vegna heiðarleika hans, staðfastrar en varkárrar utanríkisstefnu og stuðnings hans við réttindi bandarískra blökkumanna.
Ethel Smyth
thumb|right|Ethel Smyth árið 1922. Dame Ethel Mary Smyth (22. apríl 1858 – 8. maí 1944) var enskt tónskáld og baráttukona fyrir kosningarétti kvenna. Hún samdi meðal annars sönglög, kórverk, kammerverk og óperur. Meðal þekktustu verka hennar eru Messa í D og kórverkið The Prison, óperurnar The Wreckers og Der Wald, og „Kvennamarsinn“, baráttulag fyrir kvennahreyfinguna. Mörg af verkum hennar voru með texta eftir Henry Bennett Brewster.
Smyth hóf tónlistarnám hjá Alexander Ewing þegar hún var 17 ára. Hún fór í frekara tónsmíðanám hjá Carl Reinecke í Tónlistarskólanum í Leipzig, en hætti eftir ár og sótti einkatíma hjá Heinrich von Herzogenberg. Hún gerðist meðlimur í kvenréttindahreyfingu Emmeline Pankhurst, Women's Social and Political Union, árið 1910. Hún var handtekin fyrir mótmælaaðgerðir árið 1912 og sat tvo mánuði í fangelsi. Hún var samt andsnúin stuðningi Pankhurst við þátttöku Breta í stríðinu. Hún átti í mörgum ástarsamböndum, oftast við konur.
Rekankeri
thumb|right|Dæmigert rekankeri Rekankeri er ankeri sem ekki er fest í botn heldur myndar mótstöðu í vatninu og dregur þannig úr ferð bátsins. Oftast er slíku ankeri beitt til að hægja á reki eða ef hægja þarf á ferð bátsins. Rekankeri getur verið gert úr öllu því sem myndar mótstöðu í vatni, en algengt er að það sé úr dúk eða poka sem festur er við tógina á hornunum.
Birgir Baldursson
Birgir Baldursson (fæddur 2. október 1963) er íslenskur trommuleikari. Hann hefur leikið í fjölmörgum hljómsveitum og á ótal plötum. Birgir varð þekktur sem trommari í hljómsveitunum SH draum og Bless. Síðan spilaði hann í nokkur ár með Sálinni hans Jóns míns en átti ekki samleið með þeirri hljómsveit. Birgir hefur þar að auki trommað með Unun, Ragnheiði Gröndal, Kombóinu, Heiðu og Heiðingjunum, Bubba Morthens, Mannakornum, Todmobile og Megasi svo einhverjir séu nefndir.
Birgir hefur einnig látið að sér kveða í þjóðmálaumræðunni. Hann er heitur trúleysingi og stjórnarmaður í Vantrú.
Snæfjallahreppur
Snæfjallahreppur var hreppur á Snæfjallaströnd norðan megin Ísafjarðardjúps í Norður-Ísafjarðarsýslu.
1. janúar 1964 var Grunnavíkurhreppur sameinaður Snæfjallahreppi. 11. júní 1994 sameinaðist Snæfjallahreppur svo Ísafjarðarkaupstað.
Jarðir í Snæfjallahreppi 1858:
Cookie Clicker
thumb|Merki Cookie Clicker Cookie Clicker er smellileikur sem hægt er að spila á vefnum. Leikurinn kom út í 2013 þróaður af Ortiel. Tilgangur leiksins er að safna smákökum og stækka bakaríið.
Loðmundur (ábóti)
Loðmundur (d. 30. desember 1313) var ábóti í Þykkvabæjarklaustri snemma á 14. öld. Hann var vígður árið 1307 en Runólfur Sigmundsson ábóti hafði dáið sama ár. Hann var ábóti til 1311 en lét þá af embætti, eða að minnsta kosti sinnti eftirmaður hans ábótastörfum eftir það.
Um Loðmund er annars ekkert vitað nema hvað annálar greina frá því að hann hafi dáið á sjötta dag jóla árið 1313. Eftirmaður hans var Þorlákur Loftsson.
Leggja til drifs
Að leggja til drifs er aðferð við að hægja á eða stöðva seglbát og festa stefnu hans þannig að ekki þurfi að halda við stýrið. Þetta er oft notað þegar menn bíða af sér vont veður eða til að taka hlé á siglingu, t.d. þegar einn er í áhöfn. Þetta er gert með því að stýra bátnum upp í vindinn, festa framseglið upp við mastrið með því að festa bæði skautin, festa stýrið hlémegin og láta stórseglið blakta. Í þessari stöðu hreyfist báturinn lítið eða ekkert áfram og situr fastur með stefnið upp í vindinn.
Dragiša Binić
Dragiša Binić (fæddur 21. október 1961) er serbneskur fyrrverandi knattspyrnumaður. Hann spilaði 3 leiki og skoraði 1 mark með landsliðinu.
Valtýr Stefánsson
thumb|Valtýr Stefánsson (1934) Valtýr Stefánsson (26. janúar 1893, að Möðruvöllum á Hörgárdal — 16. mars 1963) var ritstjóri Morgunblaðsins í 39 ár og talinn faðir íslenskrar nútíma blaðamennsku.
Skjálesari
Skjálesari er hjálparforrit sem les texta af tölvuskjá upphátt. Skjálesari notar talgervil til að breyta texta í málhljóð. Skjálesarar eru einkum notaðir af blindum og sjónskertum tölvunotendum.
Valtýr Stefánsson
Ævi og störf
Foreldrar Valtýs voru Stefán Stefánsson, skólameistari, og kona hans, Steinunn Frimannsdóttir frá Helgavatni í Húnavatnssýslu. Hann stundaði nám i gagnfræðaskólanum á Akureyri, en lauk síðan stúdentsprófi við Menntaskólann í Reykjavík árið 1911. Síðan stundaði hann búnaðarnám í Hólaskóla árin 1911—1912 til þess að búa sig undir framhaldsnám í búnaðarfræðum. Hóf hann siðan nám við Landbúnaðarháskólann í Kaupmannahöfn og lauk heimspekiprófi í Kaupmannahöfn árið 1913 en kandidatsprófi í búnaðarfræðum árið 1914. Síðan stundaði hann framhaldsnám við Landbúnaðarháskólann árin 1915—1917 og vann þá jafnframt við jarðarbótadeild danska Heiðafélagsins frá árslokum 1917 til ársloka 1918.
Heimkominn frá námi hóf hann störf sem búnaðarráðunautur en var jafnframt ritstjóri og meðútgefandi búnaðarblaðsins Freys 1923-1925, Árið 1924 var hann ráðinn ritstjóri Morgunblaðsins ásamt Jóni Kjartanssyni og var hann ritstjóri þess til æviloka 1963. Jafnframt því var hann um langa hríð ritstjóri Ísafoldar þegar hún var vikublaðsútgáfa Morgunblaðsins og Lesbókar þess sömuleiðis.Valtýr byggði Morgunblaðið upp, breytti því úr bæjarblaði í Reykjavík í „blað allra landsmanna“ líkt og sagði í auglýsingaslagorði þess, gerði það að stórveldi íslenskrar fjölmiðlunar og var vakandi fyrir helstu straumum í blaðaútgáfu. Þá kappkostaði hann öguð og skipuleg vinnubrögð í blaðamennsku, en á nær fjögurra áratuga ferli fóstraði hann ófáar kynslóðir íslenskra blaðamanna.
Auk blaðamennsku gegndi Valtýr ýmsum trúnaðarstörfum öðrum. Hann var bæjarfulltrúi í Reykjavík fyrir Sjálfstæðisflokkinn 1938-1946, sat í útvarpsráði, var formaður menntamálaráðs, í stjórn Búnaðarfélags Íslands og í stjórn Skógræktarfélags Íslands frá 1940 til 1961, en skógrækt var honum hjartfólgin. Valtýr var tvisvar formaður Blaðamannafélags Íslands og var gerður að heiðursfélaga þess.
Valtýr Stefánsson kvæntist 17. maí 1917 Kristínu Jónsdóttur (1888- 1959), listmálara frá Arnarnesi við Eyjafjörð. Áttu þau tvær dætur Helgu leikkonu og Huldu blaðamann og þýðanda.
Jónas H. Haralz
Jónas H. Haralz (fæddur 6. október 1919, dáinn 13. febrúar 2012) var íslenskur hagfræðingur og bankastjóri Landsbankans frá 1969-1988.
Foreldrar Jónasar voru Haraldur Níelsson prófessor og Aðalbjörg Sigurðardóttir kennari og kvenréttindakona. Jónas lauk stúdentsprófi frá Menntaskólann í Reykjavík 1938, stundaði nám í efnaverkfræði við Konunglega tækniháskólann í Stokkhólmi 1938- 1940, nám í hagfræði, tölfræði, stjórnmálafræði og heimspeki við Stokkhólmsháskóla 1940-'45 og lauk MA-prófum í þeim greinum 1944.
Jónas hefur verið sæmdur stórriddarakrossi íslensku Fálkaorðunnar, norsku Olavs-orðunni, sænsku Nordstjãrnan-orðunni og sæmdur heiðursdoktorstitli í hagfræði við Viðskiptadeild Háskóla Íslands þann 25. júní 1988.
Eftir Jónas liggur mikill fjöldi greina og álitsgerða um hagfræði, atvinnumál og stjórnmál. Hann var virkur þátttakandi í alþjóðlegu samstarfi og auk þess að starfa sem bankastjóri. Jónas var þekktur fyrir að vera aðalhönnuður efnahagsaðgerða Viðreisnarstjórnarinnar svokölluðu.
Söngþröstur
Söngþröstur (fræðiheiti: Turdus philomelos) er spörfugl af ætt þrasta sem er útbreiddur um mestalla Evrasíu.
Óðinshani
Óðinshani (fræðiheiti: Phalaropus lobatus) er lítill vaðfugl sem verpir á Norðurslóðum. Hann er farfugl sem heldur sig úti á sjó í hitabeltinu yfir vetrartímann. Kvenfuglinn á frumkvæði að mökun, velur varpstæði og maka og ver þau fyrir öðrum kvenfuglum. Um leið og hún er búin að verpa hverfur hún á braut en karlfuglinn ungar eggjunum út.
Runólfur Sigmundsson
Runólfur Sigmundsson (d. 1307) var íslenskur rithöfundur, munkur og síðar ábóti í Þykkvabæjarklaustri. Hann var vígður 1264 og tók við af Brandi Jónssyni, sem varð biskup á Hólum 1263, og gegndi embættinu til dauðadags, eða í 43 ár.
Runólfur er sagður hafa verið af ætt Svínfellinga, frændi og lærisveinn Brands ábóta, sem hrósaði honum mikið fyrir iðni og sagðist engum hafa kennt „er jafnkostgæfinn var og jafngóðan hug lagði á nám sitt, sem Runólfur". Hann var hægri hönd Árna Þorlákssonar Skálholtsbiskups í staðamálum og kemur mjög mikið við þá sögu. Hann er jafnvel sagður hafa haldið hlut kirkjunnar enn harðar fram gegn leikmönnum en biskup sjálfur og stappaði í hann stálinu þegar hik kom á hann.
Þegar Árni biskup fór út 1288 til að reka mál sín fyrir konungi varð Runólfur umboðsmaður hans eða officialis þar til hann kom heim 1291 og þótti þá ganga hart fram í að ná kirkjustöðum af leikmönnum. Hann varð aftur officialis 1299 eftir lát Staða-Árna, þar til Árni Helgason kom heim með biskupsvígslu. Runólfi var stefnt utan 1303 en hefur líklega ekki farið. Hann dó 1307.
Runólfur var rithöfundur og skrifaði meðal annars sögu af heilögum Ágústínusi og stóð fyrir ritun annarra bóka. Þess hefur verið getið til að hann kunni að vera höfundur Svínfellinga sögu. Á ábótaárum hans voru munkar í klaustrinu þeir Andrés drengur, sem varð ábóti í Viðey 1305, og Guðmundur Þorvarðarson, sem varð ábóti á Helgafelli sama ár. Sjálfsagt hefur eftirmaður Runólfs, Loðmundur, einnig verið munkur í Þykkvabæjarklaustri.
Snemmgrískar bókmenntir
Snemmgrískar bókmenntir eru bókmenntir snemmgrísks tíma, þ.e. frá 8. öld f.Kr. fram að klassískum tíma um 480 f.Kr. Elstu varðveittu bókmenntir Grikkja eru kviður Hómers, Ilíonskviða og Ódysseifskviða. Talið er að kviður Hómers hafi verið samdar undir lok 8. aldar f.Kr. en þær byggðu á munnlegum kveðskap sem hafði tíðkast lengi. Ekki er vitað hvenær þær voru fyrst ritaðar. Kviður Hómers eru söguljóð (eða epískur kveðskapur) en þær urðu bókmenntalegur bakgrunnur allra grískra bókmennta.
Annað meginskáld þessa tímabils var Hesíódos. Enda þótt kvæði hans, Goðakyn og Verk og dagar, hafi sama bragform og skáldamál og kviður Hómers er viðfangsefni þeirra þó annað; þau eru gjarnan talin eins konar uppfræðuslukvæði. Kvæði Hesíódosar eru talin hafa verið samin undir lok 8. aldar f.Kr. Í fornöld var gjarnan litið svo á að Hómer og Hesíódos hafi verið samtímamenn.
Grísk leikritun varð einnig til á snemmgrískum tíma en hún átti eftir að blómstra á klassískum tíma.
Fallout
thumb|289x289px|Fallout merkið, oft þekkt fyrir eldinguna í O stafnum
Fallout er skotleikur með opnum heimi sem gerir þér kleift að ferðast þangað sem þú vilt þegar þú vilt. Fyrsti Fallout leikurinn var gefinn út af Interplay Entertainment árið 1997. Leikurinn spilast eftir kjarnorkusprengingar sem varpað höfðu verið nokkrum árum áður, en mikið úr sögu leiksins má reka alla leið fyrir spreningarnar.
Fallout leikina væri bæði hægt að stimpla sem hrollvekju eða ævintýra leiki, en þeir eru einmitt með mjög stóra heima sem leyfir spilendum að ferðast hvert sem þeir vilja til og skoða sig um, en þessir opnu heimar eru ekki bara eintóm ævintýri, þar sem þeir eru fullir af allskonar skrímslum og fólki sem vill fátt annað heldur en að drepa þig. Heimurinn eftir sprenginguna kallast Wasteland, en hann fékk nafn sitt vegna þess að heimurinn er í rúst, rúst eftir kjarnorkuspengingu sem átti sér stað mörgum árum áður, en þó voru nú einhverjir sem lifa það af og eru þeir sem lifðu það af eru byrjaðir að byggja umhverfið upp á nýtt þegar þú byrjar að spila leikinn. Þeir sem lifa af kjarnorkusprenginguna, skipta sér í þrjá hluta, en þar má nefna Ghouls, Raiders og Settlers.
Ghouls
Ghouls eru þær manneskjur sem urðu fyrir kjarnorkusprengingunni og hafa þeir stökkbreyst í hálfgerða uppvakninga, flestir þeirra ráðast á alla þá sem verða í vegi fyrir þeim og hætta ekki fyrr en annað hvort þeirra liggja dauðir fyrir. Þeir eru bæði skemmdir útlitslega séð og andlega útaf geislavirkni.
Raiders
Raiders eru manneskjur sem hafa lifað af ánþess að hafa orðið fyrir þessum kjarnorkusprengjum en þeir hafa þá lifað af með því að skýla sér í „Vaults“ eða kjarnorkuskýlum, þeir tilheyra frekar stóru gengi sem vilja eigna sér heiminn og reyna að byggja hann upp með illsku og óréttlæti, þeir ræna af öllum sem þeir geta, bæði fólki og kúga svo pening af fjölskyldu þeirra.
Settlers
Settlers eru þeir sem hafa lifað af á sama hátt og Raiders, þeir hafa lifað af með því að koma sér fyrir í kjarnorkuskýlum fyrir sprengingunum en þeir eru þessir sem þú myndir mögulega flokka undir sem góðar manneskjur, þeir vilja byggja heiminn uppá nýtt en þeirra verstu óvinir eru Raiders, Ghouls og Super mutants.
Super Mutants
Super mutants eru stökkbreyttar manneskjur (Ghouls) sem hafa orðið fyrir FEV vírusnum (Forced evolutionary virus) en þeir eru munn stærri, massaðari og eru oftast grænir að lit. FEV vírusinn gerir þá ódrepandi frá öllu nema líkamlegum skaða, semsagt þeir geta ekki orðið veikir eða dáið úr elli.
Það er mun fleira til úti í Fallout heiminum heldur en það sem nefnt var hér að ofan en þar má einmitt nefna Deathclaw, en þeir eru stökkbreytt kameljón, en vegna stökkbreytningar hafa þeir misst eiginleikan á því að breyta um lit og eru þeir með greindavísitölu á við 8 ára barn, þeir eru einnig mjög tilfinningaríkir. Upphafslega voru þeir gerðir á ransóknarstofu til þess að koma í staðin fyrir mennska hermenn, en það var einmitt FEV vírusinn sem gerði þetta litla kameljón að þessu skrímsli sem kallast nú Deathclaw Deathclaw. Svo einnig eru mjög mikið af stökkbreyttum pöddum í leiknum, en þar má nefna kakkalakka, flugur og krabba.
Vault 19
Vault 19 var deilt í tvo hópa, rauður og blár. Það voru nokkrar reglur í Vault 19 en þótt báðir þessir hópar, rauðir og bláir voru í sama Vaulti fengu þau að hafa lítið sem ekkert samskipti. Þegar Vault 19 varð fyrir skemmdum og byrjaði að leka inn geislavirkt vatn, byrjuðu allir að ásaka hvorn annan fyrir það að hafa skemmt Vaultið, og á endanum yfirgáfu allir Vaultið, en ekki er enþá vitað hvert þau fóru.
Vault 68 og Vault 69
Þessi tvö Vault eru mjög svipuð en í Vault 68 voru 999 karlmenn en aðeins ein kona, en í Vault 69 voru 999 konur en aðeins einn maður. Ekki er vitað neitt meira um þessi tvö Vault heldur en það.
Vault 12
Í Vault 12 var ákveðið að athuga hvernig áhrif geislavirkinin hafði á mannslíkaman og var þessvegna ákveðið að loka ekki alveg hurðinni á þessu Vaulti, heldur skildu yfirvöld eftir litla rifu sem leifði geislavirku lofti að komast inn hægt og rólega. Þó fljótt varð þetta Vault dautt, en geislavirknin breytti fljótt öllum manneskjunum í Ghouls.
Vault 43
Vault 43 var einhverskonar tilraun en þar var sett inn aðeins 20 menn, 10 konur og 1 pardusdýr. Lítið annað er vitað um þetta Vault enda kemur það ekki fram í neinum af Fallout leikjunum.
Vault 11
Vault 11 var mjög venjulegt Vault en þar má geta til að þar bjuggu margir, en því miður var tölva sem stjórnaði öllu, en hún skiptaði Vault búunum að á hverju ári þyrftu þau að fórna einni manneskju eða þau myndu öll deyja. Þetta gekk á í svolítinn tíma en skyndilega urðu stríð úr þessu og byrjuðu allskyns kosningar fyrir þessu og endaði það með því að allir byrjuðu að myrða hvorn annann. Eftir þetta voru bara 5 manneskjur eftir í Vault 11 en þau sem urðu eftir voru 4 menn og 1 kona. Þau ákvöddu að fórna sér öllum í staðin fyrir að þurfa að fórna einum, en þegar það kom að því að þau þyrftu að fórna einhverjum, gerðist ekkert. Þau föttuðu að þau hafa lifað í lygi og að þau hefðu aldrei þurft að fórna neinum, en það var einmitt það sem tölvan vildi að þau myndu gera, það var að brjóta reglurnar, þótt að þau höfðu uppgvötað þetta og séð að það var enginn að fara að deyja, frömdu þau öll sjálfsmorð nema einn maður, en ekki er vitað hvaða maður það var eða hvert hann fór.
Þetta er bara brot af broti af öllum þeim Vaultum sem má finna í leiknum en eins og má sjá hér er mjög mismunandi hvernig þessi Vault virka og hvernig yfirvöld hafa ákveðið að nota þau fyrir tilraunir.
Nuka-Cola
Nuka-Cola var vinsælasti drykkur veraldar áður en sprengingarnar urðu, en margar flöskur lifðu af þessar sprengingar og halda þær þessvegna áfram að vera flokkaðar sem vinsælasti drykkurinn. Nuka-Cola hefur komið fram í öllum Fallout leikjunum 1, 2, 3, New Vegas og Fallout 4, en þessi sívinsæli drykkur var fundinn upp árið 2044 af John -Caleb Brad berton, en Nuka-Cola er eini cola drykkurinn sem til er í Fallout, þessvegna má líkja honum við Coca-Cola eða Pepsi, en þar kemur eitt svoldið skemmtilegt til sögu.
Framleiðandi Coca-Cola ber nafnið John Pem berton og Pepsi framleiðandi ber nafnið Caleb Bradham. Einnig má geta til þess að gjaldmiðillinn í Fallout eru málm tappar, eða Bottlecaps sem einmitt voru notaðar á þessar flöskur, en ef þú drekkur eina slíka bætist við +1 Bottlecap í veskið þitt.
Fat Man
Fat Man er kjarnorkuvopn í Fallout sem gerir þér kleyft að skjóta kjarnorkusprengjum frá öxlinni þinni. Nafnið á byssuni kemur frá kjarnorkusprengjunni sem var varpað á Nagasaki í Japan árið 1945 í enda seinni heimsstyrjöldinni. Fat Man vopnið er einnig til í alvörunni en það ber nafnið Davy Crockett.
Megaton Kjarnorkusprengja
Fallout 3 byrjar þannig að þú átt að reyna að finna faðir þinn sem skyndilega ákvað að yfirgefa Vaultið sem þið dveljið í en þú byrjar á því þegar þú ferð út úr Vaultinu að hlaupa í átt að bæ sem heitir Megaton en þegar þangað er komið kemur í ljós að það búa fjölmargir í þeim bæ, en ef það er labbað er aðeins lengra inn í bæinn kemur í ljós að inni í bænum liggur óvirk kjarnorkusprengja sem er mögulega sú stærsta sem kemur í sögu við Fallout leikjunum, en leikurinn gerir spilendum kleyft að aftengja sprengjuna eða að láta hana springa og þá Megaton með því, en þessi seinni valkostur er ekki leyfilegur í Japönsku gerðinni af leiknum, en ástæðan fyrir því er vegna þess að þessi atburður á að líkjast við kjarnorkusprenginguna í Hiroshima.
Raddir og leikarar
Í New Vegas er mikið um spílavíti og slíkt rétt eins og er í Vegas borginni í Bandaríkjunum en í leiknum sjálfum er tölva sem ber nafnið Mr. New Vegas en þessi tölva er einmitt raddleikin af Wayne Newton sem er þekktur sem Mr. Las Vegas í okkar raunverulega heimi. Aðrir nafnkenndir aðilar sem raddléku í Fallout: New Vegas eru m.a. Kris Kristofferson, Matthew Perry, Danny Trejo, Ron Pearlman og Zachary Levi. Það hefur komið fyrir oftar en einu sinni að Bethesda vilji fjá frægt fólk til þess að raddleika í tölvuleikjum þeirra.
Hulda Dóra Jakobsdóttir
Hún var meðal þeirra sem stóðu að stofnun Leikfélags Kópavogs ásamt því að vera einn helsti hvatamaðurinn að byggingu Kópavogskirkju, hún var formaður sóknarnefndar í 10 ár.
Hún og eiginmaður hennar, Finnbogi Rútur Valdimarsson, voru kjörin fyrstu heiðursborgarar Kópavogs 8. október 1976. Eitt barna þeirra, Hulda Finnbogadóttir, náði kjöri sem bæjarfulltrúi í Kópavogi í kosningunum 1986.
Fallout
Raddir og leikarar
Í Fallout 4 er hundur sem þú getur svo seinna með ættleitt og gefið allskonar skipanir, sem eiga að láta hann hjálpa þér í gegnum leikinn, en eins og oft með Fallout leikina er þér frjálst að gera allt, til dæmis að hafa hundinn með þér. Hundurinn ber nafnið Dogmeat og er raddleikinn og mótaður af hund sem ber nafnið River River og er í eigu Michelle Burgess], sem vann hjá Bethesda frá árunum 2007 til 2011, en maðurinn hennar Joel Burgess vann þar til Maí 2016.
Hulda Dóra Jakobsdóttir
Jafnréttisnefnd Kópavogsbæjar opnaði sýningu í Bókasafni Kópavogs um ævi og störf Huldu þann 4. júlí 2007, 50 árum upp á dag eftir að hún varð fyrst kvenna bæjarstjóri á Íslandi.
Fallout
Raddir og leikarar
Fallout leikirnir eru mjög ólíkir öðrum fyrstu eða þriðjupersónu skotleikjum og myndi það vera umhverfið, sagan og frelsið sem spilar þar sterkt inn. En þú getur einmitt farið nákvæmlega þangað sem þú vilt, þegar þú vilt og drepið hvern sem þú vilt.
Baruch Spinoza
Baruch Spinoza eða Benedictus de Spinoza (24. nóvember 1632 – 21. febrúar 1677) var hollenskur heimspekingur. Hann var kallaður Baruch Spinoza af eldri meðlimum trúarsafnaðar síns og var þekktur sem Bento de Espinosa eða Bento d'Espiñoza í heimabæ sínum Amsterdam. Hann er talinn einn af merkustu rökhyggjuheimspekingum nýaldar. Rit hans bera vott um mikla þjálfun í stærðfræði. Spinoza var sjónglerjaslípari að atvinnu en á hans tíma voru það spennandi fræði vegna uppgötvana sem sjónaukar gerðu mögulegar. Heimspeki Spinoza hafði fyrst mikil áhrif eftir andlát hans og eftir að ritverk hans komu út að honum látnum.
Heimspeki
Spinoza var undir miklum áhrifum frá stóuspeki. Líkt og stóumenn hélt hann því fram að „Guð“ og „Náttúra“ væri tvö nöfn á sama veruleika, það er að segja einnar og sömu undirstöðu alheimsins, hinnar eiginlegu verundar og að aðrar minni „verundir“ væru birtingamyndir hennar. En þótt Spinoza væri algyðistrúar líkt og stóumenn voru ýmsar aðrar hugmyndir hans æði frábrugðnar hugmyndum stóumanna.
Eftirfarandi eru meðal heimspekilegra kenninga Spinoza:
Sjávarfallavirkjun
Sjávarfallavirkjanir eru einkum tvenns konar; virkjun sem nýtir straumhraða sjávar og virkjun sem nýtir fallhæð sjávarins. Sjávarfallavirkjanir nýta sjávarföll og hafstrauma til raforkuframleiðslu og teljast þær vera sú tegund auðlindar sem skilgreinist sem umbreytanlegur straumur, þar sem sjávarföllum er umbreytt í rafmagn. Þessar tvær leiðir felast annarsvegar í því að stífla sund og firði og virkja hæðarmun sjávarfalla og hinsvegar með því að virkja hreyfiorku streymisins þegar sjávarföll þrýsta sér í gegnum sund og þrengingar. Sjávarföllin stýrast af gangi jarðar um sólu og gangi himintunglanna sem að veldur því að sjávarföllin eru fyrirsjáanleg og þar af leiðandi orkan frá þeim einnig.
Ólíkar tegundir sjávarfallavirkjana
Sjávarfallavirkjanir eru líkt og flestar aðrar sjávarvirkjanir á frum- og tilraunastigi. Þessi endurnýtanlega orka er umfangsmikil enda er meira en 70% af yfirborði jarðar sjór. Því er hægt að nýta þessa orku í mun meira mæli en nú er gert án teljandi umhverfisáhrifa. Ríki heims beina sjónum í auknum mæli að sjávarorku með það að markmiði að draga úr notkun jarðefnaeldsneytis.
Sjávarstífluvirkjanir
Sjávarfallavirkjunum er skipt í flokka eftir eðli þeirra, staðsetningu og virkni. Sjávarstífluvirkjanir eru þær elstu en nýjustu virkjanirnar eru alfarið staðsettar neðanjarðar. Í þeim virkjunum hefur mesta þróunin átt sér stað. Annars vegar eru það strandavirkjanir og hins vegar sundavirkjanir. Sundavirkjanir þurfa mun meiri straumhraða en strandavirkjanirnar og styðjast þær við skrúfuhverfla sem svipar til vindmylla sem framleiða rafmagn. Gallinn við slíka tegund af virkjunum er sá að ekki eru margir staðir heppilegir fyrir þær og er álagið á þau tæki sem notuð eru við orkuframleiðsluna gríðarlegt. Í dag eru sundavirkjanir tengdar inn á dreifikerf i rafmagns, eins og til dæmis í Noregi en strandavirkjanir eru ekki nýttar til rafmagnsframleiðslu enn sem komið er. Strandavirkjanir verða þó líklega í framtíðinni alfarið neðansjávar. Þær styðjast við þverstöðurafal og eru einna helst staðsettar í röstum við annes. Helsti galli þeirra er að á 6 tíma fresti dettur straumur sjávarfalla niður en við því er þó hægt að bregðast, enda fyrirsjáanlegt. . Þessar gerðir af virkjunum flokkast sem straumvirkjanir. Helstu gerðir af búnaði sem notaður er í straum virkjunum er:
Strandlengjuvirkjanir
Strandlengju virkjanir eru nálægt strandlengju. Þær eru ýmist nánast alveg neðansjávar og sitja fastar á botni sjávar eða sem fljótandi baujur eða prammar, sem festir eru við botn með strengjum. Virkjanir nálægt strönd (e. nearshore) kallast þær virkjanir sem staðsettar eru á nokkuð grunnum svæðum ekki langt frá strönd. Slíkar virkjanir eru oftast neðansjávar og sitja á sjávarbotni. Virkjanir lengra frá strönd kalllast (e. offshore) og eru staðsettar þar sem dýpra er til botns.
Rannsóknir og prófanir
Helstu rannsóknir og tilraunir, sem hafa verið framkvæmdar, hafa verið að frumkvæði fyrirtækja eins og Valorku, Sjávarorku og Vesturorku. Valorka er íslenskt frumkvöðlafyrirtæki stofnað af Valdimari Össurarsyni til að þróa tæki til að virkja sjávarorku. Valdimar og Valorka eru að þróa hægstraumshverflar ásamt annarri tækni í þessum efnum. Valorka telur að sú tækni, sem þar er þróuð, sé samkeppnishæf á við önnur þróunarverkefni í þessum efnum á heimsvísu. Sjóprófanir á tækni Valorku hófust í Hornafirði 2013.
Hvammsfjörður
Sjá einnig grein Hvammsfjörður
Sjávarorka var stofnað árið 2001 í Stykkishólmi og er RARIK einn af eigendum þess. Sjávarorka fékk þann 15. janúar 2010 leyfi til rannsókna í Hvammsfirði í Breiðarfirði. Með leyfinu var Sjávarorku heimilt að framkvæma rannsóknir og mælingar með tilliti til nýtingar á sjávarfallsvirkjun. Í röstinni við mynni Hvammsfjarðar í Breiðafirði er talið að straumhraði sé allt að 12 m/s. Um 875 milljón rúmmetrar af sjó flæða um mynni Hvammsfjarðar á 6,2 tímum, eða tæplega 40 þúsund rúmmetrar á sekúndu í stórstreymi að meðaltali. Við þær aðstæður eru töluverðir möguleikar á virkjun og slíkur straumhraði gerir það að verkum að mun fleiri gerðir virkjana koma til greina. Svokallaðir Gorlov hverflar hafa komið til álita í þeim efnum en þeir flokkast undir sundavirkjanir og er alfarið sökkt í sjó. Þó eru slíkir hverflar ekki í notkun neinstaðar í heiminum í dag. Fyrsta hugmynd Sjávarorku var þó að reisa brú þvert yfir Hvammsfjörð og nota svo kallaða Darrius hverfla, sem hanga niður úr brúnni. Horfið var frá þeim hugmyndum þar sem hentugra þykir að hafa hverfla neðansjávar.
Vegþverun í Þorskafirði
Sjá einnig grein Þorskafjörður Sprotafyrirtækið Vesturorka var sérstaklega stofnað til að kanna nýtingarmöguleika á sjávarorku. Eigendur Vesturorku eru Atvinnuþróunarfélag Vestfjarða, Orkubú Vestfjarða, Nýsköpunarmiðstöð Íslands og Bjarni M. Jónsson. Fyrirtækið gerði rannsókn á því hver áhrif og afköst af þverbrúun á fimm fjörðum á Vestfjörðum. Helsta rannsóknin fór fram í Þorskafirði þar sem meðal flóðhæð mældist 3,60 metrar og hæsta flóðhæð mældist 5,66 metrar. Þverbrúun felst í því að byggt er mannvirki þvert yfir fjörðinn og í miðju þess er rafall eða svo kölluð Bulb turbine. Áætlað er að með 10 slíkum túrbínum/rafal sé hægt að framleiða allt að 254MW af rafmagni. Áætlaður kostnaður við slíkar vélar eru 44 milljónir á hvert MW. Miðað við 60MW sem hægt væri að setja upp í Þorskafirði, með stöðvarbyggingum og öðrum mannvirkjum, yrði heildar kostnaður um 13,8 milljarðar króna með 40% óvissu.
Aðrir mögulegir staðir
Aðrir staðir sem nefndir hafa verið sem mögulegar staðsetningar fyrir sjávarfallavirkjun eru meðal annars í fjörum utan við álverið í Straumsvík, Kollafjörð norðan Viðeyjar, Hvalfjörð og Hrútafjörð.
Umhverfisáhrif
Neikvæð úthrif sjávarfallavirkjana eru hverfandi og þá helst ef möguleg mannvirki á landi hindra gæði útsýnis. Sjávarfallavirkjanir skapa ekki gróðurhúsalofttegundir við framleiðslu rafmagns og valda ekki loftmengun. Staðsetning þeirra er mikilvæg vegna umhverfisáhrifa, enda gætu þær lent á á vistfræðilega næmum svæðum. Mikilvægt er að bein nýting skaði ekki lífríki og þar með efnahagslegt og vistfræðilegt gildi þess. Neikvæð úthrif gætu enn fremur falist í breytingum á vatnafari og seltu sjávar, sem aftur gæti haft neikvæð áhrif á dýra og plöntulíf á svæðinu. Eins gætu sjávarfallavirkjanir haft áhrif á fiskistofna og farleiðir þeirra.
Ölduvirkjanir gætu valdið mengun sjávar t.d vegna lekahættu en slíkar virkjanir nota vökva og glussakerfi mikið sem hluti af virkjununum. Einnig felst ákveðin mengun í tæringu málmefna virkjana en það á við um öll mannvirki sem eru í beinum tengslum við hafið. Jafnframt má benda á að ölduvirkjanir geta valdið sjónmengun. Að teknu tilliti til þessara þátta væri hægt að lágmarka fyrirsjáanleg og neikvæð úthrif virkjana af þessu tagi. Jákvæð úthrif gætu falist í bættri ímynd landsins, þar sem minna mengandi orkugjafa er skipt út fyrir annan, sem mengar meira. Það á til dæmis við í þeim tilvikum þar sem nýting jarðefnaeldsneytis er veruleg.
Sprengjuvarpa
thumb|300px|Bandarískir hermenn beita mortélbyssu right|thumb|Þýsk [[Heckler & Koch GMG, 40mm alsjálfvirk sprengjuvarpa]] thumb|right|Sprengjuvörpur frá 19. öld Orðið sprengjuvarpa getur átt við um tvennskonar vopn. Annað þeirra, sem einnig kallast mortélsbyssa (e. mortar) er lítil hlaupstutt og hlaupvíð fallbyssa. Hitt vopnið á við það sem heitir á ensku grenade launcher.
Í fyrrnefnda vopninu, mortélsbyssa, (e. mortar) er skotið er undir 45°-85° horni og kúlurnar fara því í krappan boga svo að vopninu er oft beitt til að skjóta yfir nálæga hæð og ofaní stöður óvina. Sprengjuvörpur hafa þann meginkost að þær eru min léttari en annað stórkotalið sem notar álíka þung skot. Það gerir það að verkum að fáeinir hermenn geta borið alla nausynleag hluta sprengjuvörpu á bakinu svo að fótgöngulið getur haft hana með sér sem stórskotalið ef annað stendur ekki til boða. Aftur á móti skjóta sprengivörpur skotum sínum á mun minni hraða svo að nútíma sprengivörpur draga yfirleitt aðeins fáeina kílómetra og áhrif skotsins felast nánast eingöngu í sprengingu kúlunnar þar sem hreyfiorka skotsins er mun minni en hjá öðru stórskotaliði.
Þó að flestart sprengjuvörpur séu litlar og léttar (oft undir 100 kg) eru mörg dæmi um mun stærri sprengjuvörpur, til dæmis þýsku digru bertu sem hafði 420mm hlaupvídd og var notuð í fyrri heimsstyrjöldinni eða jafnvel hinn 914mm Litla Davíð (e. little david) sem var hannaður í seinni heimsstyjöldinni.
Litlu fótgönguliðsvörpurnar hafa yfirleitt slétt hlaup, þ.e. ekki með rifluðu hlaupi og skotin fá stöðugleika með spöðum aftan á þeim og eru framhlaðnar þannig að skoti er sleppt ofan í hlaupið og sprengivarpan hleypir af um leið og skotið lendir í botninum. Þetta gerir það að verkum að sprengjuvörpurnar þurfa að vera nokkuð uppréttar þegar þær skjóta. Stórar sprengjuvörpur eru líkari stórum fallbyssum og hafa riflað hlaup og eru hlaðnar að aftan.
Hitt vopnið sem er kallað sprengivarpa á íslensku (e. grenade launcher) er minna og sumar útgáfur er hægt að festa á venjulega hrískotariffla en einnig eru til stórar sjálfvirkar útgáfur sem eru settar á þrífót eða ökutæki. Þessi vopn hafa gjarna 30-40mm hlaupvídd og skjóta með mjög litlum hraða (oft um 70m/s) og draga í mesta lagi 2km, yfirleitt mun minna, oft nokkur hundruð metra. Linkarnir á önnur tungumál eru á þessa gerð vopna.
유탄
Amentotaxus formosana
Amentotaxus formosana er tegund af barrtrjám sem vex í Taívan í Kína. Það er hægvaxta runni eða lítið tré (allt að 10m).
FSN
FSN getur átt við:
Samóa
Samóa eða Samóaeyjar (áður Vestur-Samóa) er eyríki og eyjaklasi í Suður-Kyrrahafi. Áður var ríkið þekkt sem Þýska Samóa frá 1900 til 1914 og síðan Vestur-Samóa frá 1914 til 1997. Í eyjaklasanum eru tvær stórar eyjar, Upolu og Savai'i, sem saman mynda 96% af flatarmáli eyjanna, og sjö smáeyjar. Höfuðborgin Apía og Faleolo-flugvöllur eru á eyjunni Upolu.
Elstu merki um menn sem fundist hafa á eyjunum eru taldar vera frá því fyrir um 3000 árum. Menningartengsl voru milli Samóa, Fídjieyja og Tonga. Fyrstu Evrópumennirnir komu til eyjanna á 18. öld. Franski landkönnuðurinn Louis-Antoine de Bougainville nefndi eyjarnar Stýrimannseyjar árið 1768 vegna siglingafærni íbúanna. Það var þó ekki fyrr en á 4. áratug 19. aldar að enskir trúboðar tóku að gera sig heimakomna á eyjunum. Skoski rithöfundurinn Robert Louis Stevenson bjó þar síðustu árin sem hann lifði og er grafinn þar. Rétt áður hófu Þjóðverjar verslun þar með kopra og kakóbaunir. Þegar Fyrsta samóska borgarastyrjöldin braust út 1886 studdu Þjóðverjar, Bretar og Bandaríkjamenn hverjir sína fylkinguna. Eftir að fellibylur sökkti öllum herskipum landanna við Samóa árið 1889 hættu bardagar. Á ráðstefnu um Samóadeiluna árið 1899 tóku Bandaríkin sér yfirráð yfir Tutuila og öðrum eyjum austan við 171. lengdargráðu, sem urðu Bandaríska Samóa, en eyjarnar vestan við urðu þýskt yfirráðasvæði, Þýska Samóa. Bretland gaf eftir allar kröfur sínar til eyjaklasans í skiptum fyrir aukin yfirráð annars staðar í Kyrrahafi. Íbúar hófu fljótlega andspyrnu gegn yfirráðum Þjóðverja og í upphafi fyrri heimsstyrjaldar hernámu Nýsjálendingar eyjarnar. Íbúar börðust líka gegn yfirráðum Nýja-Sjálands og ellefu létust þegar nýsjálenska lögreglan skaut á friðsama mótmælendur árið 1929. Samóa varð sjálfstætt ríki undir nafninu Vestur-Samóa árið 1962 en breytti nafninu árið 1997 í Samóa. Árið 2011 var ákveðið að flytja Samóa yfir daglínuna með því að fella 30. desember það ár niður. Þannig varð Samóa þremur tímum á undan Nýja-Sjálandi en var áður 21 tíma á eftir.
Íbúar Samóa eru tæplega 200 þúsund og þar af búa rúm 130 þúsund á Upolu. Á þingi Samóa sitja 49 fulltrúar, þar af 47 höfðingjar (matai), hver frá sínu umdæmi. Efnahagur Samóa byggist á landbúnaði (aðallega ræktun kókospálma og kakóbauna), þróunaraðstoð og peningasendingum brottfluttra íbúa. Helstu viðskiptalönd Samóa eru Nýja-Sjáland, Ástralía og Fídjieyjar. Ferðaþjónusta er vaxandi atvinnugrein.
Landfræði
Samóa liggur sunnan við miðbaug, um það bil miðja vegu milli Hawaii og Nýja-Sjálands, í þeim hluta Kyrrahafs sem nefndur er Pólýnesía. Eyjarnar tvær, Upolu og Savai'i, auk átta smáeyja, eru samanlagt 2.842 km² að stærð.
Smáeyjarnar skiptast í þrjá eyjaklasa:
Um þrír fjórðu hlutar íbúa búa á eyjunni Upolu, og þar er höfuðborg Samóa, Apia.
Eyjarnar urðu til við eldgos á Samóska heita reitnum sem líklega stafar af möttulstrók. Þótt allar eyjarnar hafi þannig orðið til við eldsumbrot, er aðeins virk eldstöð á einni þeirra, Savai'i. Síðustu eldgos þar voru í Matavanu-fjalli (1905-1911), Mata o le Afi (1902) og Mauga Afi (1725). Á miðri norðurströnd Savai'i er 50 km² hraunbreiða, Saleaula, sem varð til við síðasta eldgos í Matavanu. Hæsta fjall Samóa er Silisili, 1858 metrar á hæð, á Savai'i.
Savai'i er stærst Samóaeyja og sjötta stærsta eyja Pólýnesíu (á eftir Norðurey og Suðurey á Nýja-Sjálandi, Stewart-eyju og havaísku eyjunum Hawai'i og Maui). Á Savai'i búa rúmlega 40.000 manns.
Stjórnsýslueiningar
Samóa skiptist í ellefu pólitísk umdæmi sem nefnast itūmālō. Þetta eru hefðbundin ellefu umdæmi frá því fyrir komu Evrópumanna. Hvert umdæmi hefur sín eigin grunnlög (fa'avae) sem byggjast á hefðbundinni tignarröð ávarpa (faalupega). Höfuðþorp hvers umdæmis fer með stjórn umdæmisins og skipar í æðsta embætti þess, meðal annars.
Dæmi:
Höfuðþorp A'ana er Leulumoega. Æðsti  'tama-a-'aiga' (konungs-) titill A'ana er Tuimalealiifano. Æðsti pāpā-titill A'ana er Tui A'ana. Hópur ráðsmanna sem veitir þennan titil nefnist Faleiva (nímenningaráðið) og er í Leulumoega.
Höfuðþorp Ātua er Lufilufi. Æðstu  'tama-a-'aiga'-titlar A'ana eru Tupua Tamasese (í Falefa og Salani) og Mata'afa (í Amaile og Lotofaga). Tvær aðalættirnar sem veita þessa titla eru 'Aiga Sā Fenunuivao og 'Aiga Sā Levālasi. Æðsti pāpā-titill Ātua er Tui Ātua. Ráðsmannahópurinn sem veitir þennan titil nefnist Faleono (sexmenningaráðið) og er í Lufilufi.
Höfuðþorp Tuamasaga er Afega. Æðsti  'tama-a-'aiga'-titill Tuamasaga er Malietoa frá Malie. Helsta valdaættin sem veitir Malietoa-titilinn er 'Aiga Sā Malietoa, og Auimatagi er talsmaður ættarinnar. Æðstu pāpā-titlar Tuamasaga eru Gatoaitele (veittur af Afega) og Vaetamasoalii (veittur af Safata).
Á Upolu
Á Savai'i
1 ásamt faipule-umdæminu Siumu
2 ásamt eyjunum Manono, Apolima og Nu'ulopa
3 ásamt Aleipata-eyjum og Nu'usafe'e
4 litlir hlutar líka á Upolu (Salamumu, þ.á.m. þorpin Salamumu-Uta og Leauvaa)
Efnahagslíf
Sameinuðu þjóðirnar hafa skilgreint Samóa sem þróunarland frá 2014. Árið 2017 var verg landsframleiðsla með kaupmáttarjöfnuði 1,13 milljarðar dala. Þriðji geirinn stóð fyrir 66% af landsframleiðslu, en þar á eftir komu iðnaður, með 23,6%, og landbúnaður, með 10,4%. Sama ár var talið að fjöldi á vinnumarkaði á Samóa væri 50.700.
Seðlabanki Samóa gefur út gjaldmiðil landsins, samósku töluna. Efnahagslíf Samóa hefur byggst á landbúnaði og fiskveiðum. Síðustu ár hafa þróunaraðstoð, peningasendingar fjölskyldumeðlima erlendis og útflutningur landbúnaðarafurða orðið lykilþættir í efnahagslífi landsins. Tveir þriðju vinnuaflsins starfa í landbúnaði sem skapar 90% af útflutningsvörum, helst kókosmjólk, kókosolíu, noni (safa af nonuávexti) og kopra.
Sextíu prósent af raforku á Samóa kemur úr endurnýjanlegum vatnsaflsvirkjunum, sólarorku- og vindorkuverum, en afgangurinn frá díselknúnum rafstöðvum. Rafmagnsveita Samóa setti sér það markmið að ná 100% af sinni orku frá endurnýjanlegum orkugjöfum fyrir 2021.
Ragna Ingólfsdóttir
Ragna Ingólfsdóttir (22. febrúar 1983) íslenskur badmintonleikari. Hún hefur orðið Íslandsmeistari 20 sinnum, þar af níu sinnum í einliðaleik, tíu sinnum í tvíliðaleik og einu sinni í tvenndarleik. Hún hefur keppt á tvennum Ólympíuleikum, í Beijing 2008 og London 2012. Í Beijing 2008 sleit hún krossband í miðri viðureign. , en í London 2012 vann hún eina viðureign í einleiðaleik en tapaði annari og féll úr leik. Í kjölfarið tilkynnti að hún væri hætt keppni í badminton, en mjög sátt við Ólympíuleikana og íþróttaferil sinn.
1445
Árið 1445 (MCDXLV í rómverskum tölum)
Ásgrímur Sverrisson
Ásgrímur Sverrisson (f. 19. júní 1964) er íslenskur kvikmyndagerðarmaður, kvikmyndaleikstjóri og handritshöfundur. Ásgrímur nam leikstjórn í National Film and Television School (NFTS) á Englandi og útskrifaðist þaðan árið 1994. Ásgrímur er ritsjóri íslenska kvikmyndavefmiðilsins Klapptrés.
Gústi Guðsmaður
Guðmundur Ágúst Gíslason (29. ágúst 1897 – 12. mars 1985), betur þekktur sem Gústi guðsmaður, fæddist í Dýrafirði, ólst upp í Hnífsdal og á Ísafirði en flutti svo árið 1929 til Siglufjarðar og átti þar heima að mestu upp frá því. Hann var fiskimaður.
Bátur hans "Sigurvin SI 16" er sýningagripur á Bátahúsi Síldarminjasafns Íslands. Gústi gerði út bát sinn í kompaníi við Guð almáttugan og tekjur af útgerðinni runnu til hjálparstarfs í fjarlægum heimsálfum.
Dílaskarfur
Dreifing
Tegundin er mjög útbreidd og finnst víðsvegar um heim. Bæði við sjó og stöðuvötn. Aðalatriðið er að fiskur sé til staðar sem hann getur borðað. Stærsti hluti stofnsins finnst þó á Atlandshafi. Við strendur Vestur–Evrópu og suður við strendur Norður-Ameríku, Grænlands, Íslands og Færeyja
Útlit og fjölgun
Dílaskarfur er nokkuð dökkleitur, hálslangur stór sjófugl. Nafnið kemur frá hvítum dílum sem eru á báðum lærum hans. Fullorðinn fugl er alveg svartur en fær hvíta kverk og vanga á varptíma. Ungviðið er brúnleitt að ofan á fyrsta ári og ljóst að neðan. Á þriðja ári ættu fuglarnir að vera komnir í fullorðinsbúning. thumb|left|Dílaskarfur að þurrka sig eftir köfun. Karlskarfurinn helgar sér varpsetur og sýnir sig fyrir kvenfuglinum með því að blaka vængjum. Þetta gerir hann til að ná athygli kvenfuglsins. Sambandið byrjar yfirleitt á því að þau heilsast með að gapa hvort á annað. Skarfurinn verpir 4-6 eggjum í skarfabyggðum, oftast á flötum gróðurlitlum skerjum. Hraukinn gera hjónin í sameiningu þar sem karlfuglinn sér um að útvega efnivið en konan sér um uppröðun. Stærðin getur verið allt að 1 m í þvermál og er að mestu gert úr þangi og sinu. Útungunartími er í kringum 4 vikur og halda ungar sig við hreiðrið í mánuð eftir að þeir verða fleygir. Í byrjun er fæðu ælt ofan í kok ungana. Þegar þeir hafa stækkað sækja þeir fæðuna sjálfir í gin foreldris.
Lífshættir
Dílaskarfur er félagslyndur á varptíma og mætir á varpstað snemma árs. Varpstaðir hans við Ísland eru við norðanverðan Faxaflóa og Breiðafjörð. Hann verpir eggjum í apríl og eggin klekjast í apríl. En 80% íslenska stofnsins er í Breiðafirði. Hann fer svo einn á ferðina utan varptíma. Pörin hittast síðan á sama stað ári seinna og byggja upp hraukinn og gera við frá árinu áður. Fylgst hefur verið með stofninum í yfir 40 ár og taldi hann um 2346 varppör árið 1995. Stofninn hefur farið stækkandi á síðustu árum og er í dag í kringum 5100 varppör. Dílaskarfur er fiskæta og étur aðallega botnfisktegundir. Marhnútur og koli er algeng fæða ásamt þorsk- og ufsaseiðum. Jafnræði er meðal skarfa og ver kvenfuglinn karla sína alveg jafnmikið og þeir verja kvenfuglana. Þau láta vel í sér heyra með hvæsi ef þeim líkar ekki ef einhver kemur nálægt þeirra svæði.
Hæfni
Dílaskarfur er góður flugfugl með kröftug en hæg vængjatök. Þegar hann flýgur í hóp notast hann stundum við oddaflug eða flýgur í halarófu. Einnig notar hann vængina þegar hann hleypur og mikið liggur við. Þannig nær hann mjög miklum hraða. Dílaskarfur er einnig ágætur sundfugl og getur kafað langt og lengi eftir bráðinni, nokkra tugi metra.
Veiðar
Dílsaskarfsstofninn er ekki í hættu. Veiðar á honum eru því leyfilegar. Veiðitímabilið nær frá 1. september til 15. mars ár hvert. Dílaskarfur er mun styggari en toppskarfur og því erfiðari til veiða. Fljúgi einn fugl upp er líklegt að allir fylgi honum honum eftir.
Afbrigði
Til er sjaldgæft afbrigði af dílaskarf sem stafar af albínisma. Þá hefur fuglinn lélega sjón og heyrn og tekst því sjaldan að lifa af í villtri náttúru.
Beinagrindaherinn
Beinagrindaherinn var dreifður hópur aðallega í Suður-Englandi sem barðist gegn og reyndi að trufla mótmælagöngur Hjálpræðishersins þar sem Hjálpræðisherinn barðist gegn áfengisneyslu.
Eigendur brugghúsa greiddu hópi flækinga sérstaklega fyrir að trufla samkomur Hjálpræðishersins. Þegar þessum tveimur hópum laust saman urðu oft róstur og dóu nokkrir liðsmenn Hjálpræðishersins en margir særðust.
2. deild karla í knattspyrnu 1982
Leikar í '''2. deild karla í knattspyrnu''' hófust í 28. sinn árið 1982.
Rade Bogdanović
Rade Bogdanović (fæddur 21. maí 1970) er serbneskur fyrrverandi knattspyrnumaður. Hann spilaði 3 leiki og skoraði 2 mörk með landsliðinu.
Catherine Booth
Catherine Booth (17. janúar 1829 – 4. október 1890) var annar stofnenda Hjálpræðishersins en hún lagði grunn að hreyfingunni með manni sínum William Booth. Hún hefur vegna áhrifa sinna verður kölluð móðir Hjálpræðishersins. Catherine fæddist í Ashbourne, Derbyshire á Englandi. Foreldrar hennar, John Mumford og Sarah Milward voru meþódistar. Faðir hennar var prédikari og vann við vagnagerð. Fjölskylda hennar flutti til Boston, Lincolnshire og síðar til Brixton í London. Catherine var alvörugefin og næm og trúhneigð. Sagt er að hún hafi lesið alla Biblíuna átta sinnum áður en hún varð 12 ára.
Beli
Beli er jötunn í norrænni goðafræði sem er drepinn af Frey í Snorra Eddu.
William John Macquorn Rankine
William John Macquorn Rankine (5. júlí 1820 – 24. desember 1872), var skoskur verkfræðingur og eðlisfræðingur.
Rankine setti fram kenningu um gufuvélina og í raun allar varmavélar. Hann gerði einnig nokkur mikilvæg framlög til vísinda varmafræðinnar.
Rankine mælikvarðinn ber nafn hans honum til heiðurs. Rankine mælikvarðinn mælir hita.
Blackpool
Bærinn stækkaði á 19. öld með tilkomu lestar þangað. Árið 1879 varð Blackpool fyrsta sveitarfélag heims til að hafa raflýsingu á götum. Eitt þekktasta kennileiti bæjarins er Blackpool-turninn. Blackpool FC er knattspyrnulið borgarinnar.
Boyzone
Boyzone var írsk strákahljómsveit sem var stofnuð árið 1993. Sveitin lagði upp laupana árið 2000. Hljómsveitarmeðlimir voru þeir Ronan Keating, Stephen Gately, Keith Duffy, Shane Lynch og Mikey Graham. Boyzone var einkar vinsæl á Bretlandi en einnig víðar í Evrópu.
Hljómsveitin var stofnuð 18. nóvember 1993 og kom fyrst fram í sjónvarpsþættinum Late night show í írska ríkissjónvarpinu. Flest vinsælu lög sveitarinnar voru endurgerðar útgáfur annarra tónlistarmanna, s.s. Bee Gees og Cat Stevens.
1446
thumb|right|Ítalski húsameistarinn Filippo Brunelleschi. Árið 1446 (MCDXLVI í rómverskum tölum)
Atburðir
Fædd
Dáin
Erlendis
Fædd